Alaquàs inicia el XVI Cicle de Concerts de Tardor
14/10/2010

# Alaquàs inicia el XVI Cicle de Concerts de Tardor

*   14/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12328

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12328%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20el%20XVI%20Cicle%20de%20Concerts%20de%20Tardor)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12328/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12328/14102010fernando_espi_Form_4.jpg)](https://www.alaquas.org/ficheros/documentos/2010/2/12328/14102010fernando_espi_Form_10.jpg "<a href='https://www.alaquas.org/ficheros/documentos/2010/2/12328/14102010fernando_espi_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia el XVI Cicle de Concerts de Tardor</a>")

El cicle s'inicia aquest dissabte amb l'actuació del guitarrista Fernando Espí, en homenatge a Miguel Hernández. Els concerts de música antiga i valenciana s'emmarquen dins dels actes de celebració del 9 d'Octubre i són punt de partida de les activitats de tardor i hivern

Com cada any la ciutat d'Alaquàs acull dins de la seua programació musical un dels seus eixos principals, el Cicle de Concerts de Tardor. Una iniciativa cultural organitzada per l'Ajuntament d'Alaquàs que es realitza durant els mesos d'octubre i novembre per difondre i conservar la música antiga i valenciana. Els concerts combinen actuacions de formacions locals amb la música generada per altres grups de la geografia valenciana i són interpretats en lloc emblemàtics de la ciutat.

El guitarrista Fernando Espí serà l'encarregat d'inaugurar aquesta nova edició de Concerts de Tardor. L'actuació tindrà lloc el dissabte 16 d'octubre a les 20 hores al Castell d'Alaquàs i oferirà una recopilació musical dels anys 20 i 30 el segle XX. El concert servirà per retre homenatge a Miguel Hernández (1910-1942) i farà un recorregut musical pel que va ser una època de reobertura de la nostra música que segueix l'exemple de Manuel de Falla, cercant en la tradició musical hispana la font d'inspiració però retocada amb sons i essències impressionistes franceses.

Fernando Espí ha estat reconegut per la premsa especialitzada "com un dels millors guitarristes espanyols del moment" (Ritmo), "un nou talent emergent... un excepcional guitarrista de la nova generació (Classical Guitar) i és situat "entre els més brillants intèrprets actuals de les sis cordes" (Sherzo). Ha estat guardonat a més en els més prestigiosos concursos nacionals i internacionals, entre d'altres, Joventuts Musicals d'Espanya, Certamen Internacional Francisco Tàrrega de Benicàssim i Concurs Internacional Francisco Guerrero de Madrid.

El segon concert del cicle tindrà lloc el dissabte 23 d'octubre a les 20 hores a l'església de l'Olivar i estarà protagonitzat per la colla de Campaners d'Alaquàs. A l'endemà, el diumenge 24 d'octubre a les 12 hores a la plaça de la Constitució, actuarà el grup l'Olivar. El dissabte 6 de novembre a les 19:30 hores actuarà la Banda Simfònica de la Unió Musical d'Alaquàs i el 13 de novembre a les 20 hores ho farà l'Orfeó Polifònic d'Alaquàs. El cicle el tancarà la formació Capilla Antigua de Chinchilla, que presentarà al Castell d'Alaquàs "El arpa de Tristán". El concert servirà per retre homenatge a Ernest Lluch.